הפועל מחנה יהודה

הפועל מחנה יהודה היא קבוצת כדורגל ממחנה יהודה, כיום שכונה בתחומי פתח תקווה, ששיחקה בשנות השישים בליגה הלאומית, שהייתה אז הליגה הבכירה. כיום הקבוצה משחקת בליגה ב' דרום א'. בעונת 2012/2013, לאחר 33 שנה מתוך 35 השנים בליגה ב', רשמה הקבוצה העפלה היסטורית לליגה א' בהדרכתו של ראובן כץ.

 היסטוריה 
הקבוצה נוסדה בשנת 1939 על ידי אנשי השכונה: יהודה שמעוני, ישראל זרירי, יחזקאל ישראלוב, גדי כהן ואבי שמעוני. שוערה של הפועל מחנה יהודה, שהוביל אותה לליגה לאומית, היה יפת עוזרי. השכונה דאז התאפיינה כשכונה דתית של יוצאי תימן, שמאנשיה הרכיבו את קבוצת מחנה יהודה, ועל כן נתפסה הקבוצה כמייצגת את יוצאי שכונת המצוקה ואת עולי תימן בישראל.

תחילה היה שמה של הקבוצה "דרור מחנה יהודה". כשהצטרפה הקבוצה להתאחדות בשנת 1950 שונה שם הקבוצה להפועל מחנה יהודה. בסיום עונת 1952/1953 עלתה הקבוצה לליגה ב' (הליגה השנייה דאז) כאשר במדי הקבוצה מככב החלוץ זכריה רצאבי, שלימים כיכב בהפועל פתח תקווה, עמה זכה באליפות המדינה, היה מלך שערי הליגה ב-1961 ואף שיחק בנבחרת ישראל. בעונתה הראשונה בליגה ב' (1953/1954) סיימה הקבוצה במקום ה-11 והצליחה לשרוד. עונתה השנייה בליגת המשנה הייתה עונה שבה צמצמו את הליגה, והקבוצה סיימה במקום הרביעי והמשיכה בליגה השנייה. ב-1957/1958 הקבוצה מתמודדת על העלייה לליגה הבכירה, אך מסיימת במקום השלישי בלבד. בהמשך העשור ובתחילת שנות ה-60 הקבוצה מתייצבת, ומבססת את מעמדה בתור קבוצת אמצע טבלה בליגה השנייה.

בתחילת עונת 1964/1965 חזר הכוכב רצאבי לשחק במחנה יהודה. שחקנים בולטים נוספים בקבוצה באותה תקופה היו בני רצון, יגאל רצאבי ויוחאי אהרוני. הקבוצה זכתה לכינוי "ברזיל הקטנה" מפאת הכדורגל החיובי והאיכותי יחסית שהציגה, והצליחה כקבוצת ליגה א', להדיח בזו אחר זו במסגרת גביע המדינה של 1964, את שתי הקבוצות הבכירות בפתח תקווה, הפועל ומכבי פתח תקווה.

בסיום העונה הכי מוצלחת של הקבוצה עד כה בליגת המשנה מעפילה הקבוצה בפעם הראשונה בתולדותיה לליגה הבכירה בישראל, כשהיא מסיימת במקום הראשון עם 46 נקודות, ו-4 הפסדים בלבד מתוך 30 משחקים. את עונתה הראשונה בליגה הלאומית היא סיימה במקום השמיני מתוך 16 קבוצות שלזכותה 31 נקודות מתוך 60 אפשריות. עונתה השנייה הייתה העונה הכפולה של עונת 1966/1968, והיא הייתה גם האחרונה בתולדותיה בליגה הבכירה, כשהיא סיימה במקום הלפני האחרון וחסרות לה 2 נקודות על מנת להישאר בליגה במקומה של שמשון תל אביב שנשארה במקומה, והקבוצה נשרה לליגה א' אז ליגת המשנה. מאז הקבוצה לא שבה יותר לליגה הראשונה.

בהמשך העשור ובשנות ה-70, מסיימת הקבוצה במרכז הטבלה ומטה בליגה השנייה, ובעיקר נלחמת על חייה בליגת המשנה. בסיום עונת 1972/1973 ירדה הקבוצה לליגה השלישית, ליגה ב' דאז, כשהיא מסיימת במקום ה-15 בבית הצפון של ליגה א'. בעונת 1975/1976, עונה שבה הליגה צומצמה בחצי ונפתחה הליגה הארצית, שיחקה הקבוצה פעם נוספת בליגת המשנה, אך סיימה במיקום נמוך מידי (במקום השמיני) וירדה לליגה א' (שהפכה להיות הליגה השלישית). עם השנים התדרדרה הקבוצה לליגות הנמוכות ונעה בין הליגה הרביעית לליגה החמישית.

בעונת 2012/2013, לאחר עונה טובה של הקבוצה בהדרכתו של המאמן ראובן כץ (שצמח בקבוצת הנוער של מכבי פתח תקווה) ועם סגל שחקנים ביתי של המועדון, סיימה הקבוצה במקום הראשון בליגה ב' דרום א' והעפילה שוב לליגה א' דרום (הליגה השלישית) לאחר היעדרות של 35 שנים.

שם הצליחה הקבוצה לשרוד במשך כ-5 עונות עד שבסיום עונת 2018/2019 נשרה מחנה יהודה חזרה לליגה ב' לאחר שסיימה את העונה במקום 15, כשגורלה לרדת נקבע במחזור לפני האחרון אחרי הפסד ביתי מול הפועל בקעת הירדן, מאז נמצאת הקבוצה בליגה ב'.

 הישגי הקבוצה לאורך העונות 
עונהליגהגביע המדינה בכדורגלמלך השערים של הקבוצהליגהמיקוםמשחקיםניצחונותתיקוהפסדיםשערי זכותשערי חובהנקודותשםשערים1953/1954ליגה ב' (2/4)מקום 11267514407319לא התקיים1954/1955מקום 4221147564226לא התקיים1955/1956ליגה א' (2/4)מקום 622769313420לא התקיים דוד אטואר 131956/1957מקום 722866353022רבע גמר אבשלום רצאבי121957/1958מקום 3201145412226סיבוב שני אבשלום רצאבי281958/1959מקום 7229211283520 1959/1960מקום 526114114134261960/1961מקום 112686123447221961/1962מקום 726114114447261962/1963מקום 53013710604533סיבוב חמישי בני רצון 151963/1964מקום 32615836130351964/1965מקום 1 (עלתה ליגה)302064762346סיבוב חמישי בני רצון 211965/1966הליגה הלאומית (1/4)מקום 83011910363831רבע גמר זכריה רצאבי 91966/1968מקום 15 (ירדה ליגה)601323245182491967 - חצי גמר  1968 - סיבוב חמישי זכריה רצאבי 111968/1969ליגה א' (2/4)מקום 133071112344725  1969/1970ליגה א' (2/4)מקום 530142143738301970/1971ליגה א' (2/4)מקום 143079142046231971/1972ליגה א' (2/4)מקום 730109113037291972/1973ליגה א' (2/4)מקום 15 (ירדה ליגה)30612122839242006/2007ליגה ב' דרום א' (5/6)מקום 8309912374436סיבוב ראשון עידו רצון 112007/2008מקום 2302145762567סיבוב שני תומר שפט 182008/2009מקום 4301749573355סיבוב רביעי תומר שפט 132009/2010ליגה ב' דרום א' (4/5)מקום 113010614304836סיבוב שלישי עידו רצון 72010/2011מקום 2302064572466סיבוב ראשון תומר שפט 142011/2012מקום 3281387443047סיבוב שניתומר שפט112012/2013מקום 1 (עלתה ליגה)302253812171סיבוב שנינתנאל ועקנין272013/2014ליגה א' דרום (3/5)מקום 103011514304238סיבוב שביעינתנאל ועקנין112014/2015ליגה א' דרום (3/5)מקום 63012810453444סיבוב שביעיאלירן מגול92015/2016ליגה א' דרום (3/5)מקום 103010812252838סיבוב שביעי דוד מוסקוביץ' ודור מלכה32016/2017ליגה א' דרום (3/5)מקום 13308814284432סיבוב ה'אור גירו72017/2018ליגה א' דרום (3/5)מקום 14 (נשארה בליגה במשחקי המבחן)308814304432סיבוב ה'אלירן שמש ושרון לוי52018/2019ליגה א' דרום (3/5)מקום 15 (ירדה ליגה)304719245919סיבוב ו'מאיר אסור72019/2020ליגה ב' דרום א'מקום 8 (הליגה הופסקה)2510510283335סיבוב ה'אור גירו52020/2021ליגה ב' דרום א'מקום 2 בפלייאוף העליון - הגעה לגמר הפלייאוף לליגה א'211272432842סיבוב ג'נתנאל ועקנין82021/2022ליגה ב' דרום א'מקום 4 בפלייאוף העליוןסיבוב ג'אלמוג פינטו9

 שחקנים בולטים בעבר 
 זכריה רצאבי
 אבשלום רצאבי
 מוטי קקון
 אלקנה שמן
 יוחאי אהרוני
 בני רצון

 קישורים חיצוניים 

 הפועל מחנה יהודה,סיפור אכזבה, באתר ספורט 5

 הערות שוליים 

קטגוריה:קבוצות כדורגל ישראליות
קטגוריה:קבוצות כדורגל ששיחקו בליגה הבכירה בישראל
קטגוריה:קבוצות כדורגל שהוקמו ב-1939
קטגוריה:פתח תקווה: מועדוני ספורט
מחנה יהודה